procesaur/Wiki.mk huggingface dataset:
Педро Обианг

Педро Мба Обианг Авомо (роден во Алкала де Енарес на 27 март 1992) — шпански фудбалер, со потекло од Екваторска Гвинеја, играч од средниот ред на Вест Хем Јунајтед.
1 Технички одлики
Обианг е внатрешен играч од средниот ред, со одлични физички предиспозиции, визија во играта и многу квалитетен одземач на топката..
2 Кариера
Роден во Шпанија од родители по потекло од Ебебијин, Екваторска Гвинеја, расте во на младите категории на Атлетико Мадрид.
2.1 Сампдорија
Во јули 2008, кога Обианг имал само 16 години го купува Сампдорија за сума од 130.000 €. Во следните две сезони игра како стартер за ''Самп'' во Алиеви Национали и Примавера првенствата каде се покажал како еден од најдобрите. За сезоната 2010-2011 кога за нов тренер на Сампдорија бил назначен Доменико Ди Карло, тој го повикал Обианг да тренира со првиот тим на Сампдорија на летните претсезонски подготовки на клубот во Моена. На 12 септември 2010, тој го направил и своето деби во Серија А влегувајќи во игра во 57-мата минута на местото на Владимир Коман во натпреварот на гости против Јувентус што завршил 3-3..
Непосредно пред натпреварот тој потпишал петгодишен договор со тимот на Сампдорија . На 16 декември 2010 го направил своето деби во Лига Европа во натпрецарот Дебрецин-Сампдорија (2-0). Во следната сезона Обианг со Сампдорија се натпреварува во Серија Б, каде бил во состојба да одигра повеќе натпревари во континуитет во првиот тим, добивајќи ја довербата и на двајцата тренери Атѕори прво, а потоа и од Јакини. Сезоната ја завршил со 29 настапи во првенството и 4 во плеј-офот за промоција, кој бил освоен од страна на Самп.
Следната сезона со доаѓањето на Чиро Ферара како тренер е преместен поназад во средниот ред како отпорен халф, позиција која исто така била потврдена и од страна на следниот тренер Делио Роси. На 27 јануари 2013 Обианг го постигнал својот прв гол во кариерата во Серија А во натпреварот во кој Сампдорија ја прегазила Пескара со 6-0. На 6 март 2013 го обновил својот договор со Сампдорија сега со траење до 30 јуни 2017.. Својата прва сезона како стартер во Серија А ја завршил со 34 настапи и 1 гол.
Следната сезона Обианг станува главен плејмејкер на екипата на Сампдорија, но поради лошите резултати на клубот Делио Роси е сменет од тренерската функција и на негово место дошол Синиша Михајловиќ, кој во својата 4-2-3-1 формација одлучил Обианг да го врати на старото место во тимот како отпорен халф.
2.2 Вест Хем Јунајтед
На 10 јуни 2015, Обианг потпишал четиригодишен договор со Вест Хем Јунајтед за необјавена трансфер сума.
Нацртна геометрија

Нацртна геометрија е дисциплина од геометријата чија задача е тридимензионалните тела да ги претстави во дводимензионален простор со користење на соодветни методи. Оваа дисциплина наоѓа голема примена во инженерството, архитектурата, дизајнот и ликовната уметност. За татко на нацртната геометрија се смета францускиот математичар Гаспар Монж, кој ја развил оваа техника на цртање во XVIII век.
Проекцијата претставува теориска основа на нацртната геометрија. Со проектирање, просторните објекти се исцртуваат во соодветна проекциона рамнина. Добиениот лик зависи од перспективата од која го гледаме телото.
Бајса Арифовска

Бајса Арифовска (ромски: ''Bajsa Arifovska''; Кочани, ) — македонска музичарка, претставничка на новата генерација ромски и македонски музичари. Активно свири на преку 15 инструменти.
1 Животопис
Арифовска е родена на 25 јануари 1978 во Кочани. Во младоста, нејзиното семејство често се селело, така што таа имала прилика да се зпаознае со фолклорот во повеќе краишта на Источна Македонија, особено во Малешевијата, Пијанец и Осоговијата. Исто така, во нејзиното семејство имало повеќе генрации музичари, кои свиреле на тапан и зурла. По завршувањето на основното образование во родниот град (1992), таа го продолжила школувањето во музичкото училиште во Штип, а во 1996 година се запишала на музичката академија во Скопје, каде студирала музичка теорија, виолина и пијано. Таму се запознала со професорот Драган Даутовски кај кого ги изучувала народните инструменти - кавал, гајда, тамбура и тапан и кој ја афирмирал во музичките кругови. По препорака на Даутовски, во 2000 година почнала да работи како професорка по народни инструменти во скопското музичко улилиште „„Илија Николовски Луј““. Настапува дома и во странство.
2 Музичко творештво
Арифовска е мултиинструменталистка и свири на кавал, тапан, тарабука, кларинет, виолина, тамбура, а пишува и своја музика. Таа била членка на Драган Даутовски квартет и на „Танец“. Притоа, таа свирела на два албума на квартетот на Драган Даутовски - „Разбој“ (2008) и „The Path of the Sun“ (2008).
Од 2003 година, Арифовска работи како аранжерка и диригентка на мандолински оркестар при ромскиот културен центар „Дархија“. Со овој оркестар таа одржала неколку турнеи низ Балканскиот Полуостров, а имала бројни настапи на Македонската телевизија. Исто така, таа самостојно учествувала во повеќе меѓународни музички проекти од областа на „светската музика“ (''world music''). Арифовска учествувала во снимањето на неколку музички албуми, а ја компонирала и музиката за балетот „Скршен сон“. Во 2013 година го објавила самостојниот албум „Macedonian Čalgija“ во издание на „Izvor Music“.
Гаспар Монж

Гаспар Монж ( – ) бил француски математичар, изумител на нацртната и диференцијалната геометрија. Работел како министер за морепловство за време на Француската револуција, а бил и активно вклучен во реформирање на францускиот образовен систем, основајќи ја Политехничката школа.
.my

.my — највисок државен домен за Малезија.
1 Домени од друго ниво
* .com.my - наменет е за комерцијална употреба;
* .net.my - наменет е за семрежни услужници и информатички друштва;
* .org.my - наменет е за непрофитни и други организации;
* .gov.my - наменет е за државни институции;
* .edu.my - наменет е за образовни институции;
* .mil.my - наменет е за војска и воени организации;
* .name.my - наменет е за физички лица.
.mv

.mv — највисок државен домен за Малдивите. Администриран е од страна на телекомуникациската компанија ''Dhiraagu Pvt Ltd''.
Поради недостатокот на можности за интернет регистрација и „Види кој е“ (''Whois'') опции, но и поради високите трошоци за одржување .mv, го регистрираат главно државните институции и поголемите претпријатија. Малите претпријатија од оваа држава главно ги користат домените .com и .net.
1 Домени од друго ниво
*.aero.mv - авиација
*.biz.mv - претпријатија
*.com.mv - комерцијални организации
*.coop.mv - корпоративни организации
*.edu.mv - образовни институции
*.gov.mv - владини организации
*.info.mv - информативни страници
*.int.mv - меѓународни организации
*.mil.mv - војска
*.museum.mv - музеи
*.name.mv - лични презнтации
*.net.mv - мрежи, семрежни услужници
*.org.mv - организации
*.pro.mv - професионалци (поединечни професии)
Требел (река)

Требел (|Trebel) – река во Западна Померанија, област во сојузната покраина Мекленбург-Западна Померанија, во Германија. Реката е долга околу 75 километри. ''Погендорфер Требел'' (извира во Клајн Царневанд) и ''Кронхорстер Требел'' (извор во Витенхаген) се изворите на реката и се спојуваат во Гримен. Потоа, реката тече близу Квицин, ''Блинде Требел'' се влева во неа близу Францбург, поврзана е со реката Рекниц преку канал близу Трибзес, се спојува со реката Варбел близу Басендорф (дел од Дајелсдорф), потоа ја создава историската граница помеѓу Мекленбург и Померанија и се влева во реката Пене близу Демин. ''Ибицграбен'', ''Ибицбах'' и ''Ротер Брикенграбен'' се канали кои ги поврзуваат реките Требел и Пене близу нивното устие.
Арпи (езеро)

Еезерото Арпи или Арпи лич (ерм.: Արփի լիճ) — второ по големина езеро во Ерменија. Се наоѓа во северозападниот дел на ерменската покраина Ширак, во близина на тромеѓата со Турција и Грузија.
Езерото лежи на надморска висина од 2,023 метри, а од него истекува реката Ахурјан. Зафатнината на езерото е околу 100 милиони м³, а површината околу 22 км². Во периодот од 1946 до 1951 година на езерото се вршени разни опфати со кои се зголемила површината на езерото за 4,5 км².
Водите од езерото се користат за наводнување, мрестење риби и за производство на електрична енергија. Езерото се полни со топењето на снегот а во него исто така се влеваат и четири мали водотоци, додека најголем доток на вода има од реката Ахурјан.
Климата околу езерото е континентална. Просечните јануарски температури се околу -13°, јулските околу +13°, а бројот на сончеви часови годишно изнесува околу 2,400.
Благодарејќи на големиот и богат билски и животински свет, подрачјето околу езерото Арпи според начелата на Рамсарската конвенција е заштитено природно богатство во чија околина живеат преку 100 различни видови на птици (бел штрк, црн штрк, дива патка, лисеста гусковидна патка, далматински пеликан). Од 16 април 2009 година подрачјето околу езерото Арпи е дел од Националниот парк на езерото Арпиезера Арпи.
1 Поврзано
* Реки и езера во Ерменија
* Ахурјан (река)
* Ширак
I Want It All (песна на Queen)

"I Want It All" е песна на англискиот рок бенд Queen (Квин), која се наоѓа на нивниот тринаесетти албум од 1989 година ''The Miracle''. Песната е напишана од страна на гитаристот на групата како и придружен вокал Брајан Меј (но сепак препишана на Queen) и продуцирана од страна на Дејвид Ричардс, песната беше издадена како водечки сингл на албумот на 2 мај 1989 година. „I Want It All“ го достигна третото место на англиската UK Singles Chart како и на американската ''Билборд'' Hot Mainstream Rock Tracks табела. Песната исто така го достигна и 50-то место на ''Billboard'' Hot 100 табелата како и првото место во повеќе европски држави, вклучувајќи ја и Шпанија, каде што радиото ''Los 40 Principales'' ја емитуваше оваа песна редовно во месецот јули 1989 година.
1 Табели и позиции
Табела (1989), Највисокапозиција, Број нанедели
Australian Singles Chart, 10, 12
Austrian Singles Chart, 11, 14
Canadian Singles Chart, 34, 13
Dutch Singles Chart, 2, 14
German Singles Chart, 9, 17
Irish Singles Chart, 3, 5
Italian Singles Chart, 4, 18
New Zealand Singles Chart, 3, 10
Norwegian Singles Chart, 4, 7
Swedish Singles Chart, 14, 4
Swiss Singles Chart, 8, 14
UK Singles Chart, 3, 7
U.S. Billboard Hot 100, 50, 10
U.S. Mainstream Rock Charts, 3, ?
Карл Шпителер

Карл Фридрих Георг Шпителер е швајцарски писател, поет и есеист. Роден е во Листал недалеку од Базел, на 24 април 1845.
1 Животопис
Во 1849 г. семејството му се сели во Берн, додека тој останал да живее кај својата тетка во Базел, каде учел гимназија и се подготвувал за студии. Од најраните години се интересирал за музиката, цртањето, митологијата и епската поезија. Од 1863 г. студира право на Универзитетот во Цирих. Од 1865-1870 г. студира теологија на истиот универзитет како и на инстутутот во Хајделберг и Базел. Подоцна, осум години престојува во Русија како и во Финска каде работи како приватен учител. По 1879 г. се враќа во Берн и работи како учител, новинар и издавач.
2 Дела
Во 1881 Шпителер, под својот псевдоним Карл Феликс Тандем ја објавува алегоричната проза „Прометеј и Епиметеј“, прикажувајќи ги контрастите меѓу идеалите и догмите низ двете митолошки фигури од насловот. Подоцна во 1924 г. го редактира ова дело и го објавува под неговото вистинско име, но под наслов „Прометеј страдалникот“. Многумина ова дело го споредуваат со делото на Ниче „Така говореше Заратустра“. Ова дело подоцна влијаело и на теоријата на Јунг а особено во неговата книга Психолошки типови.
Од 1900-1905 г. го пишува неговото ремек дело, моќната алегориска епска поема „Олимписка пролет“ за која во 1919 г. ја добил Нобеловата награда за литература. Во оваа поема се испреплетени фантастичните, натуралистичките, религиозните и митолошки теми кои говорат за човечката загриженост пред универзумот. Во автобиографската новела „Имаго“ пишувана во 1906 г. ја испитува улогата на потсвеста и на конфликтот помеѓу креативниот ум и ограниченоста на средната класа.
Во 1892 г. благодарение на наследството се преселува во Луцерн каде му е овозможено да се занимава со креативна работа. Во последните години од својот живот ги минал во напори повторно да го напише своето прво дело „Прометеј и Епиметеј“ кое во текот на 1924 г. се појавило под насловот „Прометеј страдалникот“.
Истата година на 29 декември умира во Луцерн.
Освен наведените дела ги напишал и следниве дела:
*„Екстрамундана“,
* „Куче и мачка“,
*„Олаф“,
* „Пеперутки“,
* „Густав“,
* „Јумала. Финска приказна“,
* „Балади“,
*„Конрад, поручникот“,
* „Хера невестата“,
*„Моите најрани доживувања“ и многу други.
Кари (езеро)

Езерото Кари (ерм.: Քարի լիճ, ''Кари лич'') — планинско ледничко езеро во Ерменија (во областа Арагацотн), сместено на врвовите на планината Арагац. Се наоѓа на надморска височина од 3,207 метри и е опкружено со планински врвови. Вкупната површина на езерото изнесува околу 30 хектари, должината на бреговата линија е 1,160 метри, а зафатнината 357,000 м<sup>3</sup>. Максималната длабочина на езерото е 8 метри. Во зима езерото е заледено и прекриено со снег.
На источните брегови на езерото се наоѓа метеоролошка станица, а од езерото води асфалтиран пат кон југ кој води до
Бјураканската опсерваторија.
За време на квартарните глацијации највисоките планински врвови во Ерменија биле покриени со дебели ледени покривки чие топење (кое започнало пред 9,000 година) ја дало денешната форма на релјефот во планинските подрачја. Еден од тие леднички облици на релјеф е впрочем езерото Кари на планината Арагац.
1 Поврзано
* Реки и езера во Ерменија
* Арагац
* Арагацотн
Азатско Езеро

Азатското Езеро (ерм.: Ազատի ջրամբար) — вештачка акумулација во Ерменија се наоѓа во покраината Арарат. Изградено е во централниот дел во токот на реката Азат, на надморска висина од 1,050 метри.
Зафатнината на езерото изнесува во просек околу 70 милиони м<sup>3</sup>.
Водите на езерото се искористуваат за наводнување на земјоделските површини во Араратската рамнина во текот на сушните делови од годината. Поради богатиот рибен фонд езерото е познато по спортскиот риболов.
Од 2000 година горниот ток на реката Азат, вуклучувајќи го езерото и блискиот Гегардски манастир се наоѓаат на УНЕСКО списокот на светско наследство.
1 Поврзано
* Азат (река)
* Светско наследство на УНЕСКО
Марлов

Марлов (|Marlow) — град во округот Западна Померанија-Риген, во сојузната покраина Мекленбург-Западна Померанија, Германија. Се наоѓа на 14 километри југоисточно од Рибниц-Дамгартен. Марлов е добро познат по својот Птичји парк Марлов, зоолошка градина која е специјализирана за птици и се простира на површина од 22 хектари.
Андре Кардозо

Андре Фернандо Кардозо Сантос Мартинс (|André Fernando Cardoso Santos Martins; р. во
) — португалски професионален друмски велосипедист, привремено суспендиран од спортот поради позитивен допинг-тест.
1 Кариера
По двегодишниот престој во , Кардозо потпишал со за сезоните 2014 и 2014.
1.1 Трек-Сегафредо (2017)
Во септември 2016 година, најавиле дека Кардозо ќе им се приклучи за сезоната 2017 со улога на планински помошник за Алберто Контадор и Бауке Молема.
На 27 јуни 2017 година, UCI објавил дека Кардозо имал позитивен тест за еритропоетин во тест надвор од трките, девет дена претходно и дека е привремено суспендиран.
2 Достигнувања
;2006
: 9. Краен пласман Волта ао Алгарве
;2009
: 3. ГП Кореиос де Португал
: 9. Гран Премио де Љодио
: 9. Краен пласман Трофеу Жоаким Агостињо
: 9. Краен пласман Волта а Португал
;2010
: 4. Субида ал Наранко
: 4. Краен пласман Трка околу Бугарија
: 9. Краен пласман Волта а Португал
;2011
: 2. Краен пласман Волта а Португал
::1. Етапа 10
: 6. Гран Премио де Љодио
: 7. Краен пласман Трофеу Жоаким Агостињо
: 10. Краен пласман Трка околу Бугарија
;2012
: 10. Рогаланд ГП
: 10. Краен пласман Трка околу Турција
: 21. Краен пласман Вуелта а Еспања
;2013
: 4. Краен пласман Вуелта а Астурија
: 5. Краен пласман Вуелта а Бургос
: 6. Краен пласман Трка околу Норвешка
: 16. Краен пласман Вуелта а Еспања
;2014
: 4. ГП Мигел Индураин
: 4. Национално друмско првенство
;2015
: 7. Национално друмско првенство
;2016
: 10. Краен пласман Тур де Сан Луис
;2017
: 7. Класика Алдејас до Ксисто
2.1 Распоред на резултатите на големите трки
Голема трка, 2012, 2013, 2014, 2015, 2016
Џиро, —, —, 20, 21, 14
Тур, —, —, —, —, —
Вуелта, 21, 16, 25, 18, —
СО = се откажал; — = не учествувал
Куп на шампиони 1959/60

Куп на шампиони 1959/60 — 5-то издание на Купот на шампионите, најсилното европско клупско фудбалско натпреварување. Финалето е одиграно на 18 мај 1960 година на стадионот Хемпден парк во Глазгов. Во тој меч Реал Мадрид издвоил победа над Ајнтрахт Франкфурт со резултат 7:3, што претставува најголем број на голови постигнати во едно финале на Купот на шампионите. Ова за Реал Мадрид претставувала рекордна петта титула во низа.
1 Квалификации
Екипа 1, Рез., Екипа 2, 1 натпревар, 2 натпревар
Женес, 6:2, Лоч, 5:0, 1:2
Фенербахче, 4:3, Чепел, 1:1, 3:2
Ница, 4:3, Шамрок Роверс, 3:2, 1:1
Форверц Берлин, 2:3, Вулверхемптон Вондерерс, 2:1, 0:2
Олимпијакос, 3:5, Милан, 2:2, 1:3
ЦСКА Софија, 4:8, Барселона, 2:2, 2:6
Ренџерс, 7:2, Андерлехт, 5:2, 2:0
Црвена Ѕвезда Братислава, 4:1, Порто, 2:1, 2:0
Линфилд, 3:7, Гетеборг, 2:1, 1:6
Винер Спорт-Клуб, 2:1, Петролул Плоешти, 0:0, 2:1
Ајнтрахт Франкфурт, -<sup>1</sup>, КуПС, –, –
Забелешка: Реал Мадрид, Црвена Ѕвезда, Јанг Бојс, Б 1909 и Спарта Ротердам директно се пласирале во осмина финалето.
<sup>1</sup> КуПС се повлекол од натпреварувањето.
2 Осмина финале
Екипа 1, Рез., Екипа 2, 1 натпревар, 2 натпревар
Фенербахче, 3:3<sup>1</sup>, Ница, 2:1, 1:2
Реал Мадрид, 12:2, Женес, 7:0, 5:2
Милан, 1:7, Барселона, 0:2, 1:5
Црвена Ѕвезда, 1:4, Вулверхемптон Вондерерс, 1:1, 0:3
Јанг Бојс, 2:5, Ајнтрахт Франкфурт, 1:4, 1:1
Б 1909, 2:5, Винер Спорт-Клуб, 0:3, 2:2
Спарта Ротердам, 4:4<sup>2</sup>, Гетеборг, 3:1, 1:3
Ренџерс, 5:4, Црвена Ѕвезда Братислава, 4:3, 1:1
<sup>1</sup> Ница го победила Фенербахче со резултат 5:1 во одлучувачкиот меч и со тоа се пласирала во четвртфиналето.
<sup>2</sup> Спарта Ротердам го победила Гетеборг со резултат 3:1 во одлучувачкиот меч и со тоа се пласирала во четвртфиналето.
3 Четвртфинале
Екипа 1, Рез., Екипа 2, 1 натпревар, 2 натпревар
Ница, 3:6, Реал Мадрид, 3:2, 0:4
Барселона, 9:2, Вулверхемптон Вондерерс, 4:0, 5:2
Ајнтрахт Франкфурт, 3:2, Винер Спорт-Клуб, 2:1, 1:1
Спарта Ротердам, 3:3<sup>1</sup>, Ренџерс, 2:3, 1:0
<sup>1</sup> Ренџерс ја победил Спарта Ротердам со резултат 3:2 во одлучувачкиот меч и со тоа се пласирал во полуфиналето.
4 Полуфинале
Екипа 1, Рез., Екипа 2, 1 натпревар, 2 натпревар
Реал Мадрид, 6:2, Барселона, 3:1, 3:1
Ајнтрахт Франкфурт, 12:4, Ренџерс, 6:1, 6:3
Еузебио

Еузебио да Силва Фереира (|Eusébio da Silva Ferreira; Лоренцо Маркеш, 25 јануари 1942 - 5 јануари 2014) — португалски фудбалер од африканско потекло. Бил член на репрезентацијата на Португалија која го освоила третото место на Светското првенство во 1966 година. На тоа првенство бил прогласен за најдобар стрелец со 9 постигнати голови. Освојувач е на Златната тока во 1965 година. Четири пати бил најдобар стрелец во португалската лига.
Најголемиот дел од својата кариера го поминал во Бенфика (од 1960 до 1975 година) и за тоа време постигнал 315 голово на 301 натпревар што претставува клупски рекод. На 727 настапи во кариерата постигнал 715 погодоци. ИФФХС го прогласил за 9-ти најдобар играч на сите времиња, додека Фудбалската федерација на Португалија во 2003 година го пограсила за најдобар фудбалер на таа земја во последните 50 години. Познат е уште и по прекарот Црн пантер.
Кариерата ја започнал во Спортинг од Мапуто од каде што на 18 години се префрлил во Бенфика. Покрај овие два тима, Еузебио настапувал и за ФК Монтереј и Беира Мар, како и многу клубови од Северна Америка.
Куп на шампиони 1958/59

Куп на шампиони 1958/59 — четврто издание на Купот на шампионите, најсилното европско клупско фудбалско натпреварување. Финалето е одиграно на 3 јуни 1959 година на стадионот Некар во Штутгарт. Во тој натпревар Реал Мадрид го победил Ремс со резултат 2:0. Ова била четвртата титула по ред на Реал Мадрид. Овие два тима играле и во првото финале на Купот на Шампионите во 1956 година.
1 Прво коло
Екипа 1, Рез., Екипа 2, 1 натпревар, 2 натпревар
Јувентус, 3:8, Винер Спорт-Клуб, 3:1, 0:7
Динамо Загреб, 3:4, Дукла Праг, 2:2, 1:2
Бешикташ, -<sup>1</sup>, Олимпијакос, –, –
Атлетико Мадрид, 13:1, Драмкондра, 8:0, 5:1
КБ, 5:5<sup>2</sup>, Шалке 04, 3:0, 2:5
Полонија Битом, 0:6, МТК, 0:3, 0:3
Јанг бојс, -<sup>3</sup>, Манчестер Јунајтед, 0:1, 1:1
Женес, 2:2<sup>4</sup>, Гетеборг, 1:2, 1:0
Висмут Карл Маркс Штад, 4:4<sup>5</sup>, Петролул Плоешти, 4:2, 0:2
Утрехт, 4:6, Спортинг Лисабон, 3:4, 1:2
Стандард Лиеж, 6:3, Хартс, 5:1, 1:2
Ардс, 3:10, Ремс, 1:4, 2:6
Забелешка: Реал Мадрид, Вулверхемптон Вондерерс, ЦСКА Софија и ХПС директно се пласирале во осмина финалето.
<sup>1</sup> Олимпијакос се повлекол од натпреварувањето поради политички проблеми.
<sup>2</sup> Шалке 04 го победил КБ со резултат 3:1 во одлучувачкиот натпревар и се пласирал во осмина финалето.
<sup>3</sup> Манчестер Јунајтед бил повикан од страна на УЕФА да учествува во натпреварувањето, поради авионската несреќа во Минхен. Меѓутоа фудбалскиот сојуз на Англија ја одбил поканата, тврдејќи дека право на учество во натпреварувањето имаат само тимови коишто го освоиле домашното првенство.
<sup>4</sup> Гетеборг со победа над Женес од 5:1 во одлучувачкиот натпревар се пласирал во осмина финалето.
<sup>5</sup> Висмут Карл Маркс Штад издвоил победа над Петролул со 4:0 во одлучувачкиот натпревар и се пласирал во осмина финалето.
2 Осмина финале
Екипа 1, Рез., Екипа 2, 1 натпревар, 2 натпревар
Реал Мадрид, 3:1, Бешикташ, 2:0, 1:1
Винер Спорт-Клуб, 3:2, Дукла Праг, 3:1, 0:1
МТК, 2:6, Јанг бојс, 1:2, 1:4
Атлетико Мадрид, 2:2<sup>1</sup>, ЦСКА Софија, 2:1, 0:1
Гетеборг, 2:6, Висмут Карл Маркс Штад, 2:2, 0:4
Ремс, 7:0, ХПС, 4:0, 3:0
Вулверхемптон Вондерерс, 3:4, Шалке 04, 2:2, 1:2
Спортинг Лисабон, 2:6, Стандард Лиеж, 2:3, 0:3
<sup>1</sup> Атлетико Мадрид ја победил ЦСКА Софија со резултат 3:1 во одлучувачкиот натпревар и со тоа се пласирал во четвртфиналето.
3 Четвртфинале
Екипа 1, Рез., Екипа 2, 1 натшревар, 2 натпревар
Винер Спорт-Клуб, 1:7, Реал Мадрид, 0:0, 1:7
Атлетико Мадрид, 4:1, Шалке 04, 3:0, 1:1
Јанг бојс, 2:2<sup>1</sup>, Висмут Карл Маркс Штад, 2:2, 0:0
Стандард Лиеж, 2:3, Ремс, 2:0, 0:3
<sup>1</sup> Јанг Бојс издвоил победа над Висмут Карл Маркс со резултат 2:1 во одлучувачкиот натпревар и со тоа се пласирал во полуфиналето.
4 Полуфинале
Екипа 1, Рез., Екипа 2, 1 натпревар, 2 натпревар
Реал Мадрид, 2:2<sup>1</sup>, Атлетико Мадрид, 2:1, 0:1
Јанг Бојс, 1:3, Ремс, 1:0, 0:3
<sup>1</sup> Реал Мадрид го победил Атлетико Мадрид во одлучувачкиот натпревар со резултат 2:1 и се пласирал во финалето.
Манагва (езеро)

Езеро Манагва (|Lago de Managua, Lago Xolotlán) — езеро кое со својата површина од 1.049 км<sup>2</sup> претставува второто најголемо езеро во Никарагва (зад Никарагва со кое е поврзано со реката Типитапа).
Името на езерото го дале Шпанците, комбинирајќи го со името на локалното племе Манге и нивниот поим за вода ''agua''.
Езерото се наоѓа во западниот дел на земјата. Има кружен облик. Над езерото се издига вулканот Момотомбо висок 1,280 метри. Главниот остров е Момотомбито.
На југозапад од езерото се наоѓа престолнината на Никарагва, Манагва. Езерото од 1950-те е доста загадено.
Куп на шампиони 1960/61

Куп на шампиони 1960/61 — 6 издание на Купот на шампионите, најсилното европско клупско фудбалско натпреварување. Финалето е одиграно на 31 мај 1961 година на Ванкдорф стадионот во Берн. Во тој меч Бенфика ја победила Барселона со резултат 3:2, која претходно го исфрлила Реал Мадрид во првото коло, освојувач на претходните пет изданија на ова натпреварување.
1 Квалификации
Екипа 1, Рез., Екипа 2, 1 натпревар, 2 натпревар
Хартс, 1:5, Бенфика, 1:2, 0:3
Црвена Ѕвезда, 1:5, Ујпешт Дожа, 1:2, 0:3
Фредрикштад, 4:3, Ајакс, 4:3, 0:0
Орхус, 3:1, Легија Варшава, 3:0, 0:1
Јувентус, 3:4, ЦДНА Софија, 2:0, 1:4
ХИФК, 2:5, ИФК Малме, 1:3, 1:2
Рапид Виена, 4:1, Бешикташ, 4:0, 0:1
Лимерик, 2:9, Јанг бојс, 0:5, 2:4
Стеауа Букурешт, -<sup>1</sup>, Спартак Храдец Кралове, –, –
Гленавон, -<sup>2</sup>, Висмут Карл Маркс Штат, –, –
Ремс, 11:1, Женес, 6:1, 5:0
Барселона, 5:0, Лирс, 2:0, 3:0
Забелешка: Реал Мадрид, Панатинаикос, Барнли и Хамбургер директно се пласирале во првото коло.
<sup>1</sup> Стеауа Букурешт се повлекла од натпреварувањето.
<sup>2</sup> Гленавон се повлекол од натпреварувањето.
2 Прво коло
Екипа 1, Рез., Екипа 2, 1 натпревар, 2 натпревар
Бенфика, 7:4, Ујпешт Дожа, 6:2, 1:2
Орхус, 4:0, Фредрикстад, 3:0, 1:1
Рапид Виена, 3:3<sup>1</sup>, Висмут Карл Маркс Штат, 3:1, 0:2
ИФК Малме, 2:1, ЦСКА Софија, 1:0, 1:1
Реал Мадрид, 3:4, Барселона, 2:2, 1:2
Спартак Храдец Кралове, 1:0, Панатинаикос, 1:0, 0:0
Барнли, 4:3, Ремс, 2:0, 2:3
Јанг бојс, 3:8, Хамбургер, 0:5, 3:3
<sup>1</sup> Рапид Виена го победил Висмут Карл Маркс со 1:0 во одлучувачкиот натпревар и со тоа се пласирала во четвртфиналето.
3 Четвртфинале
Екипа 1, Рез., Екипа 2, 1 натпревар, 2 натпревар
Бенфика, 7:2, Орхус, 4:1, 3:1
Рапид Виена, 4:0, ИФК Малме, 2:0, 2:0
Барселона, 5:1, Спартак Храдец Кралове, 4:0, 1:1
Барнли, 4:5, Хамбургер, 3:1, 1:4
4 Полуфинале
Екипа 1, Рез., Екипа 2, 1 натпревар, 2 натпревар
Бенфика, 4:1, Рапид Виена, 3:0, 1:1
Барселона, 2:2<sup>1</sup>, Хамбургер, 1:0, 1:2
<sup>1</sup> Барселона го победила Хамбургер со 1:0 во одлучувачкиот натпревар и со тоа се пласирала во финалето.
Никарагва (езеро)

Никарагва (|lago de Nicaragua, lago Cocibolca, Mar Dulce) — најголемото езеро во Средна Америка. Се наоѓа во југозападниот дел на Никарагва. Поврзано е со езерото Манагва на север. Зафаќа површина од .
Најголем остров во езерото е Ометепе со два вулкани, втор најголем е Запатера на север, додека на југ се наоѓаат Солентинамските острови. Покрај нив, тука се наоѓаат и околу 400 островчиња.
Реката Сан Хуан истекува од езерото и се влева во Карпиското Море. На тој начин помалите бродови од Атлантикот можат да пловат до пристаништата на неговиот брег. Историските записи говорат дека карипските пирати трипати го напаѓале градот Гранада на брегот на езерото Никарагва.
На езерото Никарагва владее жив соораќај кој ги поврзува неговите брегови. Веќе подолго од век постоеле планови езерото Никарагва и реката Сан Хуан да се искористат за изградба на канал помеѓу Атлантикот и Тихиот Океан (таканаречен ''Никарагвански Канал'').
Многу морски видови на риба можат да допливаат и опстанат во слатководното езеро Никарагва, како што се сабјарката и ајкулата. Езерото денес е прилично загадено.
Балкански рис

Балкански рис — подвид на евроазискиот рис од от рис (''Lynx''). Балканскиот рис е национален симбол на Македонија и се наоѓа на монетата од пет денари. Рисот се смета за најголема мачка во континентот. Балканскиот рис бил на работ на истребување. Се проценува дека има околу 100 единки останато. Балканскиот рис започнува да се пари во јануари до февруари, а се раѓаат малите во април.
1 Особености
Во минатото, рисот бил распространет на целата територија во западните и јужните делови на Македонија, како и на некои планини во источна Македонија.
Со влошување на животните услови балканскиот рис целосно исчезнал од источните делови на Македонија, така што денес може да се најде само во густите шуми и недопрени области во Западна Македонија. Последните податоци за рис во Источна Македонија се од 1924 на планината Плачковица.
Во врска со големината на популацијата на рисот во Македонија, постојат бројни и различни податоци од кои не може да се извлече доследен заклучок. Според тврдењата на Мириќ на територијата на Македонија имало 120 единки, додека пак според Мицевски само во клисурата на реката Радика може да се најдат околу 54 единки. Христовски и Ангеловски, пак, проценуваат дека на целата територија на Македонија вкупниот број на рисови е приближно 35. Во 2002 година Грубац проценува дека на територијата на Македонија живеат околу 35-40 единки.
Според Мириќ во периодот од 1917 до 1977 година рисот го проширил својот ареал на распространување во Македонија. Во последните триесет години очигледно е дека бројноста на популацијата е во опаѓање, но од неодамнешните литературни податоци не може точно да се утврди во која мера е тоа опаѓање.
Во март 2010 е фатена жива единка на подрачјето на Маврово за која не се знае сè уште на кој подвид припаѓа.
Популацијата на рисот е изложена на најразновидни закани, кои во најголем број произлегуваат од активностите на човекот. Некои од главните закани кои се забележани во Македонија се:
* Малубројната популација и малиот репродуктивен потенцијал
* Криволовство како една од најсериозните закани
* Редукција на пленот како резултат на криволовството и деградацијата на стаништата
* Деградација на стаништата во кои живее рисот и нелегалното сечење на шумите
* Фрагментирање на стаништата и дисконтинуираност на биокоридорите преку разни инфраструктурни елементи
* Вознемирување (рекреација, шумски активности и сл.)
* Директна и индиректна конкуренција со волкот кој живее во истите станишта
2 Законски регулативи
Рисот е животно кое е заштитено со закон во Македонија. Законот за ловство (Службен весник на РМ 20/96) го дефинира рисот како дивеч и го категоризира како заштитен дивеч (Член 12), а неговиот лов е трајно забранет (Член 15). Друг закон,мошне важен за заштитата на дивите животни е Законот за заштита на природата, кој е имплементиран во јуни 2005.
Рисот е заштитен и со неколку меѓународни конвенции, кои се ратификувани од Р Македонија: Бернската конвенција, CITES, EU Habitats & Species Directive.
3 Поврзано
* Рис
Бача (река)

Бача — река во Словенија, која извира во Бач при Подбрду долга е 22 км и тече околу долж долината која се вика „Башка грапа“ (Башка клисура). Во селото Модреј Бача се влева во реката Идријца, како нејзина десна притока.
Хофсјекидл

Хофсјјекидл (|Hofsjökull) — трет по големина ледник во Исланд. Припаѓа на типот платоски ледници. Се наоѓа во средишниот дел на островот, помеѓу Ватнајекидл и Лангјекидл и северно од планината Керлингарфјел. Површината на овој ледник изнесува 925 км<sup>2</sup>. Под ледникот се наоѓа истоимениот вулкан. Хофсјекидл е извор на неколку реки, меѓу кои е и Тјоурсау, најдолгата река на островот.
1 Поврзано
* Ејафјадлајекидл
* Лангјекидл
Идријца

Идријца — лева притока на реката Соча во западниот дел на предалпската гора. Извира на работ на Војскарската висорамнина (924 m). Долга е 60 км, а заедно со сливо 642 км<sup>2</sup>. Во Соча се влева кај Мостот на Сочи.
Идријца е доста богата со вода (на устието 33,6 м<sup>3</sup>), но поради варовничкиот состав на теренот по кој протекува, освен карстни извори (Диво Езеро, Подротеја) има малку притоки. Од десна стран се Бела, Зала, Церкница и Бача, од левата страна Никова, Каномља и Требуша. Низводно од Идрија е умерено загадена.
Ејриксјекидл

Ејриксјекидл (|Eiríksjökull) — ледник во Исланд, северозападно од Лангјекидл. Зафаќа површина од околу 22 км<sup>2</sup>, се наоѓа на надморска висина од 1675 метри, и претставува највисока планина во западен Исланд. Сместен е на 750 метарска лавична плоча од изгасен вулкан.
1 Поврзано
* Ејафјадлајекидл
* Лангјекидл
Дрангајекидл

Дрангајекидл (|Drangajökull) — најсеверниот ледник во Исланд. Зафаќа површина од околу 160-200 км<sup>2</sup> и се наоѓа во југозападниот дел од полуостровот Хорнстрандир на надморска висина од 925 метри. На ледникот се издигаат неколку врвови — „Хлјодабунга“, „Рејдарбунга“ и „Хролајфсборг“. Од неколикуте леднички јазици најпознат е „Калдалон“, со должина од пет километри. Снежната граница се наоѓа на 700 метри. Под Дрангајекидл се наоѓа изгасен вулкан.
1 Поврзано
* Ејафјадлајекидл
* Хофсјекидл
Куп на шампиони 1961/62

Куп на шампиони 1961/62 — 7-то издание на Купот на шампионите, најсилното европско клупско фудбалско натпреварување. Финалето е одиграно на 2 мај 1962 година на Олимпискиот стадион во Амстердам, каде што Бенфика со резултат 5:3 го победила Реал Мадрид, а со тоа и ја освои втората по ред титула.
Португалија била единствена земја со два претставници, покрај Бенфике, освојувач на претходниот Куп на шампиони из, играл и Спортинг од Лисабон.
1 Квалификации
Екипа 1, Рез., Екипа 2, 1 натпревар, 2 натпревар
Стеауа Букурешт, 0:2, Австрија Виена, 0:0, 0:2
Нирнберг, 9:1, Драмкондра, 5:0, 4:1
Сервет, 7:1, Хибернијанс, 5:0, 2:1
ЦДНА Софија, 5:6, Дукла Прага, 4:4, 1:2
Гетеборг, 2:11, Фејнорд, 0:3, 2:8
Горњик Забже, 5:10, Тотенхем Хотспур, 4:2, 1:8
Стандард Лиеж, 4:1, Фредрикштад, 2:1, 2:0
Форвертс Берлин, 3:0, Линфилд, 3:0, <sup>1</sup>
Монако, 4:6, Ренџерс, 2:3, 2:3
Спортинг Лисабон, 1:3, Партизан, 1:1, 0:2
Панатинаикос, 2:3, Јувентус, 1:1, 1:2
Спора Луксембург, 2:15, Б 1913, 0:6, 2:9
Вашаш, 1:5, Реал Мадрид, 0:2, 1:3
Забелешка: Фенербахче, Хака (со ждреб) и Бенфика (како бранител на трофејот) директно се пласирале во првото коло.
<sup>1</sup> натпреварот не бил одигран.
2 Прво коло
Екипа 1, Рез., Екипа 2, 1 натпревар, 2 натпревар
Фенербахче, 1:3, Нирнберг, 1:2, 0:1
Австрија Виена, 2:6, Бенфика, 1:1, 1:5
Сервет, 4:5, Дукла Праг, 4:3, 0:2
Фејнорд, 2:4, Тотенхем Хотспур, 1:3, 1:1
Б 1913, 0:12, Реал Мадрид, 0:3, 0:9
Партизан, 1:7, Јувентус, 1:2, 0:5
Стандард Лиеж, 7:1, Хака, 5:1, 2:0
Форвертс Берлин, 2:6, Ренџерс, 1:2, 1:4
3 Четвртфинале
Екипа 1, Рез., Екипа 2, 1 натпревар, 2 натпревар
Нирнберг, 3:7, Бенфика, 3:1, 0:6
Дукла Праг, 2:4, Тотенхем Хотспур, 1:0, 1:4
Јувентус, 1:1<sup>1</sup>, Реал Мадрид, 0:1, 1:0
Стандард Лиеж, 4:3, Ренџерс, 4:1, 0:2
<sup>1</sup> Реал Мадрид го победил Јувентус со резултат 3:1 во одлучувачкиот меч и се пласирал во полуфиналето.
4 Полуфинале
Екипа 1, Рез., Екипа 2, 1 натпревар, 2 натпревар
Бенфика, 4:3, Тотенхем Хотспур, 3:1, 1:2
Реал Мадрид, 6:0, Стандард Лиеж, 4:0, 2:0
Лангјекидл

Лангјекидл (|Langjökull) — ледник во западниот дел на Исланд. Припаѓа на типот платоски ледници. Има површина од 1.021 км<sup>2</sup>, што го прави вториот најголем ледник во Исланд, по Ватнајекидл. Највисокиот врв на ледникот е со висина од 1,360 метри. Под Лангјекидл лежат најмалку два вулкански системи.
1 Поврзано
* Ејафјадлајекидл
* Хофсјекидл
Тунгнафедлсјекидл

Тунгнафедлсјекидл (|Tungnafellsjökull со значење планина и ледник) — ледник и вулкан во Исланд кој се наоѓа северозападно од Ватнајекидл. Надморската висина на највисоката точка изнесува 1,535 метри. Вулканот се состои од две Вулкан се састоји од две калдери, во една е сместен ледник, додека другата е оголена. Околината е прекриена со слој од базалт, а ерупции не се забележани во последните 10,000 години.
1 Поврзано
* Ватнајекул
* Ејафјадлајекидл
Мирдалсјекидл

Мирдалсјекидл (|Mýrdalsjökull) — ледник во јужниот дел на Исланд. Се наоѓа источно од Ејафјадлајекидл. Неговиот највисок врв достигнува висина од 1.493 метри, а зафаќа површина од околу 600 км<sup>2</sup>. Ледникот го прекрива активниот вулкан Катла, кој од 930 година имал 16 ерупции, од кои последната во 1918. Буквалното значење на името ''Мирдалсјекидл'' е „леден врв во мочуришната долина“.
1 Поврзано
* Ејафјадлајекидл
* Хофсјекидл
Ќејтландсјекидл

Ќејтландсјекидл — страничен ледник на Лангјекидл, втората најголема ледена капа во Исланд (953 km2), се наоѓа во западниот дел на Исланд. Највисоката точка на Ќејтландсјекидл изнесува 1,400 метри.
1 Поврзано
* Ејриксјекидл
* Лангјекидл
Ејафјадлајекидл

Ејафјадлајекидл (|Eyjafjallajökull) — еден од помалите ледници во Исланд. Се наоѓа северно од Скогар и западно од големиот ледник Мирдалсјекидл. Ледената кора на ледникот покрива вулкан висок 1.666 м. Вулканот од леденото доба имал чести ерупции. Вулканот во 2010 година имал две ерупции во периодот од 20 март до 14 април. априлската ерупција предизвикала прекин на воздушиниот сообраќај над северна Европа. Претходната ерупција се случила во 1821 и траела до 1823, а ерупцијата пред неа се случила во 1612 година. Кратерот на вулканот има пречник од 4 км, a ледникот зазема површина од . Во превод од исландскиот јазик назив за ледник значи — „острвско-планински ледник“.
Јужниот крај на планината некогаш бил дел од атлантскиот брег на Исланд. Како полека морето се повлекувало околу 5 км, на поранешниот брег останале стрмни карпи со бројни водопади, од кои најпознат е Скогафос. При посилни ветрови, водата од помалите ветрови може да биде издувана.
1 Галерија
Николај Трусов

}
Николај Василевич Трусов (|Николай Васильевич Трусов; р. во ) — руски професионален велосипедист, кој вози за професионалната континентална екипа . Трусов е професионален возач од 2004.
За сезоната 2014, Трусов настапува со .
1 Достигнувања
; 2005
: Светски велодромски куп 2004/2005
::3. Екипна потера Москва (со Сергеј Климов, Антон Миндлин и Александар Серов)
::3. Медисон Лос Анџелес (со Михаил Игнатиев)
: 1. Класика Интернасионал Тума
: Светски велодромски куп 2005/2006
::2. Екипна потера (со Сергеј Климов, Антон Миндлин и Александар Серов)
::1. Медисон Москва (со Михаил Игнатиев)
::2. Медисон Манчестер (со Михаил Игнатиев)
; 2006
: Светски велодромски куп 2005/2006
::1. Екипна потера Лос Анџелес (со Сергеј Климов, Иван Ровни и Александар Серов)
::3. Медисон Лос Анџелес (со Михаил Игнатиев)
: 1. Етапа Синтурон а Мајорка
: Пет круга на Москва
::1. Пролог Поклонаја Гора
::1. Етапа 1 Кремлински круг
::1. Етапа 2 Воробјевски круг
::1. Етапа 3 Ано де Зеленоградске
::1. Етапа 5 Ано де Садове
: 1. Етапа 5 Волта а Љеида
: Светски велодромски куп 2006/2007
::1. Екипна потера Сиднеј (со Михаил Игнатиев, Иван Ровни и Александар Серов)
::1. Медисон Сиднеј (со Михаил Игнатиев)
::2. Екипна потера Москва (со Иван Ковалев, Александар Серов и Иван Ровни)
; 2007
: Светски велодромски куп 2006/2007
::2. Екипна потера Манчестер (со Алексеј Бауер, Евенги Ковалев и Иван Ковалев)
::3. Медисон Манчестер (со Сергеј Климов)
: 2. Екипен хронометар Ајндховен (со Сергеј Климов, Иван Ровни, Михаил Игнатиев, Евгениј Петров, Павел Брут и Васил Кириенка)
: 1. Етапа 2 Трка околу Британија
; 2009
: 1. Етапа 5 Волта а Каталуња
: 1. Дуо Норманд (со Артем Овечкин)
; 2012
: 6. Краен пласман Стер ЗЛМ Тур
;2013
: 8. Краен пласман Волта ао Алентежо
: 9. Рига-Јурмала ГП
;2015
: 2. Фландриско првенство
;2016
: 1. Етапа 5 (TTT) Трка околу Хрватска
: 9. Краен пласман Трка на Фјордовите
;2018
: 1. Спринтерски пласман Трка Абу Даби
Тоурисјекидл

Тоурисјекидл (исландски за „Тоурисов ледник“) — мал ледник и вулкан во централно-западниот дел на Исланд, југозападно од ледникот Лангјекидл. Висок е 1,350 метри.
1 Позиција
Тоурисјекидл е сместен помеѓу ледникот Лангјекидл, источно од штитестиот вулкан Ок. Таканаречената „Ладна Долина“ лежи помеѓу овие два ледници по која поминува познатиот па Калдијдалур.
Снајфедлсјекидл

Снајфедлсјекидл (|ˈstn̥aiːfɛlsˌjœːkʏtl̥, ''снежен ледник'') — 700.000 години стар стратовулкан покриен од ледник којшто се наоѓа во западен Исланд. Името на планината е всушност Снајфел, но најчесто е именуван „Снајфедлсјекидл“ за да се разликува од другата планина со истото име. Се наоѓа во најзападниот дел на полуостровот Снајфелснес во Исланд. Понекогаш може да се види од главниот гра на Исланд, Рејкјавик, на далечина од 120 километри.
Планината е една од најпознатите места на островот, главно поради новелата ''Патување до Центарот на Земјата'' (1864) од Жил Верн, во која протагонистите го наоѓаат влезот на патот којшто води до центарот на земјата преку Снајфедлсјекидл.
Планината е дел од Националниот парк Снајфедлсјекидл (исландски: ''Þjóðgarðurinn Snæfellsjökull'').
Во август 2012 година за првпат во историјата на врвот не било забележано никакво присуство на лед.
1 Поврзано
* Мирдалсјекидл
* Тиндфјадлајекидл
Тиндфјадлајекидл

Тиндфјадлајекидл — стратовулкан во јужниот дел на Исланд. Од него еруптирале камења од базалтна и риолитска композиција. Покриен е со 19 км<sup>2</sup> ледник. Највисок врв е Имир (1462 метри), именуван според џинот Имир од Нордиската митологија. Последната ерупција се смета дека била за време на Холоценот.
1 Поврзано
* Список на вулкани во Исланд
* Снајфедлсјекидл
* Торфајекидл
Белодробен едем

Белодробен едем претставува најтежок облик на акутно настаната стаза во белите дробови, што се јавува при акутна лево срцева слабост.
Тоа претставува една ургентна состојба, која го загрозува животот и бара итна медицинска интервенција.
1 Етиопатогенеза
Сите оние причини кои доведуваат до слабост на левото срце се причина за белодробен едем. Најчеста причина за акутна срцева слабост се јавува при масивен инфаркт на миокардот. Други причини се хипертензија и срцеви маани.
Поради намалена контрактилност на левото срце тоа не може да ја исфрли целата крв, во системната циркулација се зголемува притисокот во коморите и преткоморите пред крај на дијастола.
Притоа десната комора нормално уфрла крв во белодробните крвни садови, а левата комора не може да го прифати тоа количество крв и доаѓа до брз, голем пораст на притисокот во белодробните капилари. Тоа е причина за преминување на течност од белодробните капилари во интерстициумот, алвеолите и завршните бронхиоли.
Белите дробови стануваат нееластични, што се манифестира со диспнеа. При дишење воздухот се мешасо течноста која преминала од капиларите во алвеолите, што се манифестира со кркорење и исфрлање на големо количество пенест спутум, а некогаш поради премин и на еритроцитите спутумот е и сукрвичав.
2 Клиничка слика
Една од најтешките клинички слики во интерната медицина.
Се манифестира со тешка диспнеа, чујно дишење, кашлица и кркорење во градите со искашлување на големо количество пенеста, сукрвичава течност.
Болниот е крајно уплашен, возбуден, цијанотичен, препотен и исцрпен.
3 Дијагноза
Покрај типичната клиничка слика, карактеристичен е и физикалниот наод во белите дробови (средни и крупни влажни кркори) и на срце (тивки тонови, а некогаш и галопен ритам). Крвниот притисок е зголемен, освен при кардиоген шок.
4 Лекување
Белодробниот едем бара итно лекување и сместување на болниот во единица за интензивна нега.
* болниот се сместува во седечка положба;
* веднаш се вклучува кислород преку кислородна маска (6-8л/мин.);
* се дава морфиум и.в. 3-5 мг. за време од 3 минути, која доза се повторува 2-3 пати во 15 минутен интервал, ако е потребно. Во полесни случаи се дава 8-15 мг. субкутано или интрамускулно секои 3-4 часа;
* од диуретици се дава ампула фуросемид 40-60 мг. интравенски за време од 2 минути;
* вазодилататори - го намалуваат системскиот и пулмоналниот притисок;
* кардиотоници - кај едем предизвикан од митрална стеноза, аортна болест и ХТА;
* аминофилин - ако има спазма на бронхии.
Риген (округ)

Риген (|Rügen) — поранешен округ во североисточниот дел на сојузната покраина Мекленбург-Западна Померанија, Германија. Округот Риген бил создаден во 1806 од шведската администрација на Шведска Померанија. Најпрвин бил именуван како ''Амт Берген'', но од 1810 го носи името округ Берген. На 4 септември 2011, Риген бил припоен кон новосоздадениот округ Западна Померанија-Риген.
Округот се граничел целосно со Балтичкото Море. Најблиски окрузи биле Северна Западна Померанија и слободниот град Штралзунд. Округот ги покривал островите Риген и Хидензе и неколку помали острови како Уманц и Вилм. Така тој бил единствениот округ во Германија, кој се состоел само од острови.
1 Грб
Грбот потекнува од грбот на Кнежевството Риген од век, со единствена измена во круната. Грбот бил донесен на 18 јануари 1993.
2 Градови и општини
Слободни градови Слободни општини
Општински заедници
<sup>1</sup>седиште на општинската заедница;<sup>2</sup>град
Торфајекидл

Торфајекидл (исландски за „Ледникот на Торфи“) — е риолитски стратовулкан и комплекс од подледнички вулкани, сместен северно од Мирдалсјекидл и јужно од езерото Торисватн, Исланд. Торфајекидл вулканскиот систем бил умерено активен во Холоценот со последна ерупција која се случила во 1477 година а вулканот е дел од источната вулканска зона. Системот се состои од централен вулкан и пукнатина во правец североисток-југозапад, долг 40 километри и 30 км широк. Купата лежи врз централниот вулкан. Тука се протега најголемата геотермална област на Исланд од околу 150 km2. Во областа на централниот вулкан карпите се главно риолитски додека по пукнатината тие се базалтни. Торфајекидл последен пат еруптирал во 1477 година.
Ерупцијата на вулканот околу 870 година оставила тенок слој на тефра низ цел Исланд. Овој слој овозможил да се определат точните датуми за многу археолошки наоди.
1 Име
Според легендата, ледникот го добил името по Торфи Јонсон и Клофа, историска личност на Исланд. Кога чумата пристигнала на Исланд во 1493, Торфи заедно со семејството побегнал и се населил во долината опкружена со ледникот. Според друга легенда ледникот бил именуван според Торфи, обичен работник на блиската фарма кој побегнал на ледникот заедно со ќерката на фармерот.
2 Историја на вулканот
Торфајекидл се состои од најшироката област на силициски и средни исландски вулкани. Изложени се околу 225 км3 силициумски екструзивни карпи. Овој главно риолитски комплекс се издига околу 500 метри над околните базалтски рамнини и се протега во правец запад-северозапад - исток-југоисток. Повеќето риолитски лавини текови избиле подледнички образувајќи силициумски хиалокластити кои формираат гребени и бречи во форма на куполи.
Во тек на поледничкиот период била активна само тесна пукнатина на крајниот запад, произведувајќи главно силициумски лавини текови и тефра. Најскорешната силициумска ерупција предизвикала лавин тек во околу 900 година. Системот на кратери се засновали бил активен во исто време со базалтниот систем на Бардарбунга централниот вулкан во 1477 година. Малата ледена капа на Торфајекидл се протега претежно надвор од југоисточниот раб на купата, кое е место на силни топлински активности на површина од 130-140 км2.
3 Поврзано
* Список на вулкани во Исланд
* Мирдалсјекидл
* Торисватн
Џејмс Бонд 007: Дозвола за убиство (филм)

Џејмс Бонд 007: Дозвола за убиство е филм за тајниот агент Џејмс Бонд, во режија на Џон Глен.
1 Факти за филмот
Филмот е режиран од режисерот Џон Глен, а главните улоги ги толкуваат Тимоти Далтон, Талиса Сото и Роберт Дави. Овој филм е дел од циклусот посветен на тајниот агент Џејмс Бонд.
2 Содржина
Во филмот, за првпат во целиот серијал, Бонд не работи за британската тајна служба, туку на своја одговорност прави план и го одмаздува својот американски пријател Феликс Лејтер. На денот на сопствената венчавка, тој пука во опасниот трговец со дрога Санчес, кој, сепак, успева да побегне. Санчес им наредува на неговите луѓе да го повредат Феликс и да ја убијат неговата жена. Бидејќи одбива да се врати во Британија и да ја прекине истрагата, Бонд е принуден да даде отказ од работата во британската тајна служба. Наместо тоа, Бонд се вовлекува во организацијата на Санчес по што следуваат бројни доживувања.
Кањо Кристалес

Кањо Кристалес (кол.: ''Caño Cristales'') — река во Колумбија сместена во ранчот Сиеранија де ла Макарена во Мета. Реката е често нарекувана „Реката на Петте Бои“ или „Течното виножито“, а често е спомнувана и како најубавата река во светот поради својата разнобојност. Реката се истакнува во повеќ бои, вклучувајќи ги жолта, зелена, сина, црна а особено црвена поради алгата ''Macarenia clavigera'' (Podostemaceae) која што се наоѓа на дното на реката.
1 Геологија
Камењата во областа Макаренија датираат од пред 1,2 милијарди години. Камењата од регионот припаѓаат на седиментарниот покрив од штитот Гвајана. Макаренија ја сочинуваат три екосистеми со богата разновидност на флора и фауна: Андите, Источнните Љани и Амазонската дождовна шума. Овие фактори ја прават да има големо значење во глобалната биологија.
2 Флора и Фауна
Кањо Кристалес има водни растенија и корали. Својата карактеристична црвена боја ја добива од ендемскиот вид на растение ''Macarenia clavigera''.
Планината е дом на околу 420 видови птици, 10 видови водоземци, 43 влекачи и осум примати.
Самата река е тотално испразнета од риби, поради големата концентрација на седиментарни материјали. Други канали од Макарена, како што е Кањо Сиете Мачос, задржуваат црвени растенија за време на зимата. Овие црвени растенија се задржуваат црвсто за камењата на места каде што реката има брз ток.
3 Туризам
Најдобро време за посета на Кањо Кристалес е од доцен јули до ран декември.